ସନାତନ ରଥ  (୨୫ ଜୁଲାଇ ୧୯୩୪ - ୦୯ ଜୁନ ୨୦୨୦) ଜଣେ ଆନ୍ତର୍ଜାତୀକ ଖ୍ୟାତିସମ୍ପର୍ଣ୍ନ ସ୍ନାୟୁରୋଗ ବିଭାଗର ଡାକ୍ତର ଥିଲେ  । ସେ ସମାଜସେବାରେ ଆଜୀବନ ବ୍ରତୀ ଥିଲେ । ଜୀବନୀ ସନାତନ ୧୯୩୪ ମସିହାରେ ଜନ୍ମଗ୍ରହଣ କରିଥିଲେ । ୧୯୫୭ ମସିହାରେ ସେ ଉତ୍କଳ ବିଶ୍ୱବିଦ୍ୟାଳୟରୁ ଏମବିବିଏସ ପାଠ ପଢ଼ିଥିଲେ । ୧୯୬୨ ମସିହାରେ ପାଟଣା ବିଶ୍ୱବିଦ୍ୟାଳୟରୁ ସର୍ଜରୀ ବିଭାଗରେ ଓ ୧୯୬୫ ମସିହାରେ ଭେଲୋର ମେଡିକାଲ୍ କଲେଜରୁ ସ୍ନାୟୁ ସର୍ଜରୀ ବିଭାଗରେ ଏମଡି କରିଥିଲେ । ୧୯୬୫ରୁ ସେ ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟରେ ସହକାରୀ ପ୍ରଫେସର ଭାବରେ ନିଜର ବୃତ୍ତିଗତ ଜୀବନ ଆରମ୍ଭ କରିଥିଲେ । ୧୯୯୧ ମସିହାରେ ସେ ଡିମେଇଟିର ନିର୍ଦ୍ଦେଶକ ପଦରେ ଥାଇ ଅବସର ଗ୍ରହଣ କରିଥିଲେ । ରଥଙ୍କ ଉଦ୍ୟମରେ, ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟରେ ପ୍ରଥମ ନ୍ୟୁରୋଲିଜି ବିଭାଗ ଖୋଲିଥିଲା । ଓଡ଼ିଶାକୁ ପ୍ରଥମ ସିଟି ସ୍କାନ ମେସିନ ଆଣିବାରେ ମଧ୍ୟ ତାଙ୍କରି ହାତ ଥିଲା ।